ଅନ୍ଧବିଶ୍ବାସ ! ୧୫ ଘଣ୍ଟା ପଡି ରହିଲା ମହିଳାଙ୍କ ଶବ : ଛୁଇଁଲେନି ପରିବାର ଲୋକ, ଶବସତ୍କାର କଲେ ବିଜୁ ଯୁବ ବାହିନୀ - Prameya News7\nଅନ୍ଧବିଶ୍ବାସ ! ୧୫ ଘଣ୍ଟା ପଡି ରହିଲା ମହିଳାଙ୍କ ଶବ : ଛୁଇଁଲେନି ପରିବାର ଲୋକ, ଶବସତ୍କାର କଲେ ବିଜୁ ଯୁବ ବାହିନୀ\n4/02/2019 at 2:36 PM\nଘଟଗାଁ ୪|୧ଃ ଆଜି ବି ଅନ୍ଧବିଶ୍ବାସର ଶିକାର ମନୁଷ୍ୟ ସମାଜ । ଅନ୍ଧବିଶ୍ବାସର ଶିକାର ହୋଇ ନିନ୍ଦନୀୟ କାର୍ଯ୍ୟ କରିବାକୁ ପଛାଉନାହିଁ ମନୁଷ୍ୟ ସମାଜ । ଏଭଳି ଏକ ନିନ୍ଦନୀୟ ତଥା ଅଭାବନୀୟ ଘଟଣା ଦେଖିବାକୁ ମଳିଛି ଘଟଗଁ। ବ୍ଲକ୍ ଖଣ୍ଟଘର ପଞ୍ଚାୟତ ମହୁଲଗାଡିଆ ଗାଁରେ । ଶବ ବ୍ୟବଚ୍ଛେଦ କରାଯାଇଥିବାରୁ ଶବ ସତ୍କାର କରିନଥିଲେ ଶ୍ବଶୁର ଘର ଲୋକ । ଶେଷରେ ୧୫ଘଣ୍ଟା ଧରି ପଡିରହିଥିବା ଶବକୁ ବିଜୁ ଯୁବ ବାହିନୀ ସତ୍କାର କରିଥିଲେ ।\nକେନ୍ଦୁଝର ଜିଲ୍ଲା ଘଟଗଁ। ବ୍ଲକ୍ ଖଣ୍ଟଘର ପଞ୍ଚାୟତ ମହୁଲଗାଡିଆ ଗାଁରେ ଏଭଳି ଅଭାବନୀୟ ଘଟଣା ଘଟିଛି । ଗ୍ରାମର ସ୍ବର୍ଗତ ଦଶରଥ ନାୟକଙ୍କ ପୁଅ ଚନ୍ଦ୍ରଭାନୁ ନାୟକଙ୍କ ସହ ଗତ ୮ ମାସ ତଳେ ଦ୍ରୌପଦୀ ନାୟକ ବିବାହ କରିଥିଲେ । ତେବେ କୌଣସି କାରଣରୁ ଦ୍ରୌପଦୀ ବିଷ ପିଇ ଆତ୍ମହତ୍ୟା ଉଦ୍ୟମ କରିଥିଲେ । ଶ୍ବଶୁର ଘର ଲୋକେ ତାଙ୍କୁ କେନ୍ଦୁଝର ଡାକ୍ତରଖାନାକୁ ନେଇଥିଲେ । ଡାକ୍ତରଖାନାରେ ଦ୍ରୌପଦୀଙ୍କ ମୃତ୍ୟୁ ହୋଇଥିଲା । ଫଳରେ ତାଙ୍କ ମୃତଦେହକୁ ଡାକ୍ତରଖାନାରେ ବ୍ୟବଚ୍ଛେଦ କରାଯାଇଥିଲା । ମଣିଷର ଶବକୁ ବ୍ୟବଚ୍ଛେଦ କରାଗଲେ କେହି ଛୁଇଁନ୍ତି ନାହିଁ ବୋଲି ଅନ୍ଧବିଶ୍ବାସ ରହିଛି । ଅନ୍ଧବିଶ୍ବାସର ବଶବର୍ତ୍ତୀ ହୋଇ ଶ୍ବଶୁରଘର ଲୋକେ ଦ୍ରୌପଦୀଙ୍କ ମୃତଦେହକୁ ଛୁଇଁ ନଥିଲେ କି ଶବସତ୍କାର ମଧ୍ୟ କରିନଥିଲେ । ଫଳରେ ଦ୍ରୌପଦୀଙ୍କ ମୃତଦେହ ପ୍ରାୟ୧୫ଘଣ୍ଟା ଧରି ବାହାରେ ପଡିରହିଥିଲା ।\nତେବେ ଘଟଣାର ଖବର ପାଇଁ ଢେଙ୍କିକୋଟ ପଂଚାୟତ ବିଜୁ ଯୁବ ବାହିନୀର ସଦସ୍ୟ ମାନେ ସେଠାରେ ଯାଇ ପହଞ୍ଚିଥିଲେ । ମହିଳାଙ୍କ ଶବଟିକୁ ନେଇ ଶ୍ମଶାନରେ ସତ୍କାର କରିଥିଲେ । ଘଟଗଁ। ଅଂଚଳରେ ଏବଂ ସାରା ସମାଜ ପାଇଁ ଢେଙ୍କିକୋଟ ବିଜୁ ଯୁବ ବାହିନୀ ଏକ ଉଦାହରଣ ସୃଷ୍ଟି କରିଛି ।\nତେବେ ଦ୍ରୌପଦୀଙ୍କ ଶବ ୧୫ ଘଣ୍ଟା ଧରି ବାହାରେ ପଡିରହିଥିଲେ ମଧ୍ୟ ପ୍ରଶାସନ କାହିଁକି ହସ୍ତକ୍ଷେପ କରିନଥିଲା ତାକୁ ନେଇ ପ୍ରଶ୍ନବାଚୀ ସୃଷ୍ଟି ହୋଇଛି । ଏହା ଏକ ନିନ୍ଦନୀୟ ଘଟଣା ।
